ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
25 ก.พ. 2559

สรุปภาวะตลาดภาคเช้า : แรงขายทำกำไรกดลงแดนลบ และฟื้นตัวปิดบวก – SET เช้านี้เปิดตัวในแดนบวกและแกว่งผันผวนระหว่างแดนบวก-ลบจากแรงเทขายทำกำไรในช่วงเปิดตลาด โดยรวมยังสามารถกลับมายืนในแดนบวกได้เช่นเดียวกับทิศทางการเคลื่อนไหวของดัชนีในภูมิภาค ภาคเช้าปิดที่ระดับ 1336.03 จุด +4.10 จุด หรือ +0.3% ด้วยมูลค่าซื้อขายที่ระดับ 2.0 หมื่นลบ. หุ้นกลุ่มหลักที่ปรับตัวขึ้นหนุนตลาดได้แก่ ก่อสร้าง +1.1% และพาณิชย์ +1.0% ในขณะหุ้นกลุ่ม ขนส่ง -1.6% และปิโตร -0.8% ปรับตัวลงกดดันดัชนี ด้านค่าเงินบาททรงตัวใกล้ระดับ 35.70 บาท ไม่เปลี่ยนแปลงมากนัก
กลยุทธ์ที่แนะนำ :ช่วงบ่าย: คาดแกว่งตัวระหว่างแดนบวก-ลบต่อ ติดตามทิศทาง fund flow ที่คาดว่าจะมีความสำคัญต่อการกำหนดทิศทางการเคลื่อนไหวของราคาหุ้นกลุ่มอุตสาหกรรมหลัก คาดข่าวเศรษฐกิจมหาภาค ยังไม่มีปัจจัยใดที่คาดว่าจะส่งผลต่อการเคลื่อนไหวของตลาดโดยรวมมากนัก แนะนักลงทุนสามารถเล่นเก็งกำไรต่อใน SET index ได้โดยให้แนวต้านอยู่ที่ระดับ 1340 และ 1350 จุด ในขณะที่การย่อตัวลงมีแนวรับที่ 1325 และ 1320 จุด หุ้นแนะนำทางเทคนิคบ่ายนี้ได้แก่ J (รับ 2.92 ต้าน 3.20 cut 2.84) และ TCAP (รับ 38.00 ต้าน 40.00 cut 37.50) ‪